|  |  |
| --- | --- |
|  | Por samtitola artikolo vidu la paĝon Kerzers (stacidomo). |

Pri la komunumo
---------------

**Kerzers** (en la franca lingvo: **Chiètres**) estas komunumo en la Lagodistrikto en Kantono Friburgo, Svislando. Ĝi havis 4598 loĝantojn je la 31-a de decembro 2010.

Geografio
---------

Kerzers situas en la friburga Lagodistrikto en la mezo inter la urboj Bielo, Neŭŝatelo kaj la federacia urbo Berno. La komunumo konsistas el la vilaĝo Kerzers kun la kvartaloj Lindenhubel, Aegerten, Stockacher, Dürrenfeld, kaj Aspenfeld.

La teritorio de la komunumo etendiĝas sur areo de 12,23 km², de kiuj 14,8% estas kovritaj de arbaro, 68,5% servas por agrikulturo kaj 15,9% por setlado.

Najbaraj komunumoj
------------------

La komunumo Kerzers limas en nordo al Fräschels, en nordoriento al Niederried ĉe Kallnach (BE), en orientonordoriento al Golaten (BE), en oriento al Wileroltigen (BE), en sudoriento al Gurbrü (BE), en sudo kaj okcidento al Ried ĉe Kerzers, en okcidentnordokcidento al Müntschemier (BE), en nordokcidento al Treiten (BE), kaj en nordnordokcidento denove al Niederried ĉe Kallnach.

Trafiko
-------

Tra Kerzers kruciĝas la kantona ĉefvojo n-ro 10 de Berno al Neŭŝatelo kun la kantona ĉefvojo n-ro 22 de Morato al Soloturno. En okcidento pasas tra la komunumo la svisa aŭtovojo A1 kaj situas la vojnodo al la svisa rapidvojo H10. Kerzers estas ankaŭ loka fervojnodo. En Kerzers kruciĝas la trajnlinioj de Berno al Neŭŝatelo kaj de Morato al Bielo.

Historio
--------

Dum romia epoko Kerzers nomiĝis *ad Carcerem*. En la jaro 926 aperis la nomoj *Cartris*, en 1153 *Kercers*, kaj en 1228 *Chiet(r)i*. Dum la romia epoko sed eventuale jam antaŭe tra Kerzers pasis grava transirvojo. Dum mezepoko Payernes posedis la voktadon pri la bieno Kerzers kiel zeringa feŭdo. En la 13-a jarcento ĝi apartenis al feŭduloj de la Grafoj de Kiburgo kaj fariĝis en la 14-a jarcento havaĵo de la episkopejo Lauzano, kiel feŭdo de la Grafoj de Savojo, kiuj submetis ĝin al la tribunalo de Morato. Dum la Burgundaj Militoj en la jaro 1475 Kerzers kune kun Morato estis konkerita de Friburgo kaj Berno fariĝis komuna havaĵo de la du urboj. Okaze de la Helveta Revolucio de 1798 Kerzers fariĝis parto de Kantono Friburgo kaj estis surbaze de la konstitucio de 1848 atribuita al la Lagodistrikto.

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  Fonto: Paĝo pri la historio de Kerzers en la retejo de la komunumo Arkivigite je 2012-07-12 per la retarkivo Wayback Machine
3. ↑  Fonto: *Anne-Marie Dubler*: *Kerzers* en la *Historia Leksikono de Svislando* (2012-06-01)

Vidu ankaŭ
----------

* Kerzers (stacidomo)
* Kerzers Papiliorama (stacidomo)

Eksteraj ligiloj
----------------

* Kategorio Kerzers en la Vikimedia Komunejo (Multrimedaj datumoj)

* Oficiala retejo de la komunumo Kerzers

* **Vidu ankaŭ en la Vikimedia Komunejo la kategorion Kerzers** – (Kolekto de bildoj kaj plurmediaj dosieroj)

Bildoj
------

* Stacidomo de KerzersStacidomo de Kerzers
* Vilaĝocentro kun preĝejoVilaĝocentro kun preĝejo

  


|  |  |  |  |
| --- | --- | --- | --- |
| 

| v • d • rKomunumoj de la Lagodistrikto |
| --- |
| Barberêche • Bas-Vully • Büchslen • Courgevaux • Courlevon • Courtepin • Cressier • Fräschels • Galmiz • Gempenach • Greng • Gurmels • Haut-Vully • Jeuss • Kerzers • Kleinbösingen • Lurtigen • Meyriez • Misery-Courtion • Muntelier • Morato • Ried ĉe Kerzers • Salvenach • Ulmiz • Villarepos • Wallenried |  |

 |